Nemendur og kennarar í Breiðholti og víðar að settust á rökstóla í Gerðubergi í skemmtilegri smiðju um samfélagslega nýsköpun , var leitað svara við því hvernig draumaskólinn gæti verið . Markmiðið með smiðjunni sem fór fram undir yfirskriftinni Nemandinn sem leiðtogi er annars vegar að kynna fyrir nemendum skapandi lausnir í námi og hins vegar að skoða hvernig hægt er að skapa í skólanum frjótt lærdómssamfélag þar sem allir eiga jafnan tillögurétt . Skóla - og frístundasvið og Argyll Centre í Edmonton í Kanada stóðu sameiginlega að þessari tveggja daga smiðju sem haldin var í tengslum við innleiðingu menntastefnunnar Látum draumana rætast . Allir skemmtu sér vel í umræðum og leik í þessari vinnusmiðju þar sem unnið var með kubba , myndir , hreyfingu , orð og skapandi lausnir . Fjölmargar hugmyndir um draumaskólann voru settar fram á fyrsta degi smiðjunnar .